Kykers boos na Afrikaanse nuus ‘verdwyn’ op SABCSuid-Afrikaanse televisiekykers is boos oor hulle nie die Afrikaanse nuus op die SAUK se televisiestasies kan kyk nie, berig Channel24. Volgens die berig het die SAUK besluit om glad nie die week die Afrikaanse nuusbulletin uit te saai nie weens die Sokkerwêreldbeker wat tans in Brasilië plaasvind. Die SAUK het glo aanvanklik die Afrikaanse nuusbulletin wat gewoonlik om 19:00 op SABC2 uitgesaai word na SABC3 geskuif om 19:30. Volgens die berig het die Afrikaanse nuusbulletin nou egter heeltemal van die SAUK se televisiestasies af verdwyn aangesien SABC3 glo ook nie plek het om dit uit te saai nie. Die Xhosa en Zoeloe nuusbulletins word egter glo steeds uitgesaai. Afrikaanse kykers sal volgens die berig eers weer Vrydagaand die Afrikaanse nuusbulletin kan kyk wanneer dit glo weer op SABC3 uitgesaai sal word. Lees meer hier.